Държавен вестник, бр. 2, 2013 г., стр. 121

БРОЙ  2	
Д Ъ Р Ж А В Е Н  В Е С Т Н И К 	
СТР.  121  
Чл. 41. (1) За изпълнение на възложени 
задължения над общата продължителност на 
служебното време и за изпълнение на службата 
през почивни дни и в дните на официални 
празници от майки с деца до 6-годишна възраст 
и от майки, грижещи се за деца с увреждания 
независимо от възрастта им, същите изразяват 
съгласие в писмена форма за всеки отделен 
случай с декларация-съгласие по образец 
съгласно приложение № 1.
 (2) Забранява се изпълнението на възложе-
ни задължения над общата продължителност 
на служебното време от военнослужещите 
жени, които са бременни или са в напреднал 
етап на лечение инвитро.
Чл. 42. При необходимост от възлагане 
на изпълнение на задължения над общата 
продължителност на служебното време и за 
изпълнение на службата през почивни дни 
и в дните на официални празници военно-
служещите се уведомяват предварително не 
по-късно от 24 часа преди изпълнението им, 
с изключение на случаите по чл. 194, ал. 5 
от Закона за отбраната и въоръжените сили 
на Република България.
Раздел IX
Изплащане на допълнително възнаграждение 
за изпълнение на възложени задължения над 
общата продължителност на служебното време 
и за изпълнение на службата през почивни 
дни и в дните на официални празници
Чл. 43. За изпълнение на възложените 
задължения над общата продължителност 
на служебното време през работни дни на 
военнослужещия се заплаща допълнително 
възнаграждение, както следва:
1. определя се основно възнаграждение за 
един час, като основното месечно възнаграж-
дение на военнослужещия в съответствие с 
присвоеното му военно звание и степен в 
обхвата на званието се разделя на месечната 
продължителност на служебното време в ча-
сове, определена по чл. 3, за месеца, в който 
има изпълнение на възложени задължения 
над общата продължителност на служебното 
време;
2. допълнителното възнаграждение за 
месеца е в размер 25 на сто от основното 
възнаграждение на военнослужещия за един 
час, определено по реда на т. 1, и умножено 
по броя на часовете за месеца, през които е 
изпълнявал възложени задължения над общата 
продължителност на служебното време. 
Чл. 44. За изпълнение на службата през 
почивните дни на военнослужещия се запла-
ща допълнително възнаграждение в размер 
50 на сто, изчислено върху основното му 
възнаграждение, а за дните на официалните 
празници – допълнително възнаграждение в 
размер 100 на сто, изчислено върху основното 
му възнаграждение. 
Чл. 45. Възнаграждението по чл. 43 и 44 
се начислява и изплаща въз основа на пис-
мена заповед на ръководителя на съответ-
ната структура или командира (началника) 
на военното формирование, издадена до 5-о 
число на месеца, следващ месеца, през който 
са изпълнявани възложени задължения над 
общата продължителност на служебното време 
или изпълнение на службата през почивни дни 
или в дните на официални празници.
Раздел X
Отчитане на часовете за изпълнение на въз-
ложени задължения над общата продължи-
телност на служебното време и за изпълнение 
на службата през почивни дни и в дните на 
официални празници 
Чл. 46. За отчитане на часовете за изпъл-
нение на възложени задължения над общата 
продължителност на служебното време и за 
изпълнение на службата през почивни дни 
и в дните на официални празници се води 
специална книга по образец съгласно прило-
жение № 2.
Чл. 47. Специалната книга по чл. 46 се води 
от структурите по управление на човешките 
ресурси (по личния състав/структурните звена, 
изготвящи ежедневната заповед на командира 
(началника) или ръководителя за дейността 
на военното формирование или съответната 
структура) в Министерството на отбраната, 
структурите на пряко подчинение на ми-
нистъра на отбраната и Българската армия 
и се завежда в съответното деловодство по 
установения ред.
Чл. 48. В специалната книга по чл. 46 
структурите по управление на човешките 
ресурси (по личния състав/структурните 
звена, изготвящи ежедневната заповед на 
командира (началника) или ръководителя за 
дейността на военното формирование или 
съответната структура) ежемесечно изготвят 
рекапитулация за броя на часовете за изпъл-
нение на възложени задължения над общата 
продължителност на служебното време и за 
изпълнение на службата през почивни дни и 
в дните на официални празници от всеки во-
еннослужещ, а финансовите органи попълват 
съответната графа от специалната книга по 
чл. 46 и определят размера на допълнителното 
възнаграждение по реда на чл. 43 и 44.
Чл. 49. Въз основа на рекапитулацията по 
чл. 48 структурите по управление на човеш-
ките ресурси (по личния състав/структурните 
звена, изготвящи ежедневната заповед на 
командира (началника) или ръководителя за 
дейността на военното формирование или 
съответната структура) изготвят заповед на 
ръководителя на съответната структура или 
командира (началника) на военното форми-
рование за изплащане на допълнителното 
възнаграждение.